122 Mélanges. 
nouueau en Ce pais, sinon que les corsaires font 
de grands domages, et surtout aux François. Le 
camp est au pais des Datiles, et tient assiegée 
une ville de Mores rebelles qui s'appelle La Ha- 
ma, qu'on dit estre tres forte par nature ; on 
attend touts les jours les nouuelles de sa prise, 
qu'aucuns difficultent. Je me recommande à vos 
bonnes graces , Dieu soit votre garde. 
Monsieur, 
Vostre, etc. 
Tomas DE ARcos. 
De La Cala, ce 10 auril 1631. 
LETTRE V. 
A M'. DE PEIRESC, 
A Aix. 
Monsieur, 
Vos deux lettres du 10 et 13 de may m'ont esté 
renduës doctes et curieuses , bien demonstratiues 
de vostre grand sçauoir et jugement, et d'autant 
qu'elles excedent en grand degré ma pauure et 
petite capacité , et que ie ne puis satisfaire selon 
mon desir a la reponse qu'elles meritent ; neant- 
moins pour vous complaire, bien que confus et 
estonné, ie vous representeray auec ma simpli- 
cité et ignorance le desir et affection que ï'ay de 
vous seruir et obeir. 
J'ay receu la cornaline qu'il vous a pleu me 
renuoyer, ettacheray de l'approfiter , en change 
de quelqu’autre curiosité comme vous me con- 
